الاستشاره الفلسفيه

الاستشاره الفلسفيه او الممارسة الفلسفية، ممارسة حديثة فى الفلسفة العملية. ابتدت تتطور كمهنه من التمانينات، بس كانت موجودة كممارسة من الخمسينات. اللى بيشتغلوا فى المجال ده فى العاده بيكون معاهم دكتوراه أو على الأقل ماچستير فى الفلسفة، وبيقدموا استشارات فلسفية للناس اللى بتدور على فهم أعمق لحياتها، أو لمشاكل اجتماعية، و أحيان لحد لمشاكل عقلية.

فى الحالة دي، الاستشارة الفلسفية ممكن تبقى بديل للعلاج النفسى أو تشتغل معاه جنب جنب. ناس كتير بتقول إن الحركة دى طالعة من الطريقة اللى كان بيفكر بيها سقراط، اللى كان شايف إن الفلسفة هيا طريق للخير والحياة الكويسة. و هو نفسه قال إن الحياة من غير فلسفة ما تستاهلش تتعاش. من التفكير ده طلعت كمان الفلسفة الرواقية، واللى منها جه العلاج الرواقى.